REPUBLIKA SRBIJA

NARODNA SKUPŠTINA

Odborza obrazovanje, nauku,

tehnološki razvoj i informatičko društvo

14 Broj: 06-2/235-19

27. septembar 2019. godine

B e o g r a d

ZAPISNIK

40. SEDNICE ODBORAZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 27. SEPTEMBRA 2019. GODINE

Sednica je počela u 10,30 časova.

Sednici je predsedavao zamenik predsednika Odbora prof. dr Ljubiša Stojmirović.

Sednici su prisustvovali sledći članovi, odnosno zamenici članova Odbora: Miletić Mihajlović, prof. dr Marko Atlagić, Nikola Savić (zamenik Dubravka Bojića), Nada Lazić (zamenik Olene Papuge), Milena Bićanin, Bogdan Obradović (zamenik Mihaila Jokića), Andrijana Avramov (zamenik Vladimira Orlića), Jovica Jevtić (zamenik Nataše St Jovanović), prof. dr Milan Knežević, mr Đorđe Kosanić, prof. dr Žarko Obradović, Fatmir Hasani (na otvaranju sednice) i njegov zamenik Arpad Fremond (na glasanju).

 Sednici nisu prisustvovali članovi Odbora: Muamer Zukorlić, dr Žarko Korać, dr Aleksandra Jerkov, i Ljupka Mihajlovska, kao ni njihovi zamenici.

Sednici su prisustvovali iz Ministarstva finansija:

Miroslav Bunčić samostalni savetnik u Sektoru budžeta i Dušanka Demić savetnik u Sektoru budžeta.

 Iz Ministarstva omladine i sporta:

v.d. sekretara Slavka Lakićević i načelnik finansijskog odeljenja Dejan Bakić.

 Iz Ministarstva prosvete, nauke i tehnološkog razvoja: Saša Stevanović, pomoćnik ministra Sektora za finansije.

 Na predlog zamenika predsednika Odbora, usvojen je sledeći:

Dnevni red:

1. Razmatranje Predloga zakona o izmenama i dopunama Zakona o budžetu Republike Srbije za 2019. godinu-razdeo 26 Ministarstvo prosvete, nauke i tehnološkog razvoja i razdeo 31 Ministarstvo omladine i sporta, koji je podnela Vlada (broj 400-2360/19 od 16. septembra 2019. godine).

Pre prelaska na razmatranje utvrđenog dnevnog reda, Odbor je usvojio zapisnik 39. sednice.

 Prva tačka dnevnog reda

 Miroslav Bunčić, predstavnik Ministarstva finansija obrazložio je Predlog

zakona o izmenama i dopunama Zakona o budžetu Republike Srbije za 2019-razdeo 26Ministarstvo prosvete, nauke i tehnološkog razvoja, istakavši da su ukupni prihodi uvećani za 3,7 odsto, odnosno, za 46,4 milijarde dinara, a da je rashodna strana ostvarila određeni fiskalni prostor, koji je iskorišćen za povećanje plata kao i za kapitalne i infrastrukturne projekate.

 U okviru razdela 26 Ministarstvo prosvete, nauke i tehnološkog razvoja, uvećane su plate prosvetnim radnicima za 9 odsto, u skladu sa izmenama i dopunama Zakona o budžetskom sistemu.

 Nije bilo diskusije, te je **Odbor većinom glasova predložio Odboru za finansije, republički budžet i kontrolu trošenja javnih sredstava da prihvati, u načelu, Predlog zakona o izmenama i dopunama Zakona o budžetu Republike Srbije za 2019. godinu – razdeo 26 Ministarstvo prosvete, nauke i tehnološkog razvoja i razdeo 31 Ministarstvo omladine i sporta.**

 Za izvestioca Odbora na sednici Narodne skupštine određen je zamenik

predsednika Odbora prof. dr Ljubiša Stojmirović.

 Sednica je završena u 10,40 časova.

 SEKRETAR ZAMENIK PREDSEDNIKA

Dragomir Petković prof. dr Ljubiša Stojmirović